Diari Oficial de la Generalitat Valenciana


Sumari del DOGV 7067, del 15-07-2013 (2013/7443)

DECRET 94/2013, de 12 de juliol, del Consell, pel qual es regula l'activitat de marisqueig de la rossellona i la tellina al litoral de la Comunitat Valenciana.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/07/12/94**

### Versions

 27/06/2016 - Actualitat  Text inicial: 16/07/2013 - 26/06/2016 

### Dades del document

Número de DOGV
:   7067

Data del DOGV
:   15-07-2013

Secció del DOGV
:   I. DISPOSICIONS GENERALS

Número del document
:   2013/7443


Data del document
:   12-07-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * indústria pesquera
    * legislació
    * mol·lusc
    * cria de crustacis

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisió 27.06.2016**

 

**Decret 94/2013, de 12 de juliol, del Consell, pel qual es regula l'activitat de marisqueig de la rossellona i la tellina al litoral de la Comunitat Valenciana.**

 

**[(Diari Oficial núm. 7067 de 15.07.2013)](http://www.dogv.gva.es/datos/2013/07/15/pdf/2013_7443.pdf)****Ref. 006938/2013**

 

PREÀMBUL

 

El Reglament (CE) núm. 2371/2002 del Consell, de 20 de desembre de 2002, sobre la conservació i l’explotació sostenible dels recursos pesquers en virtut de la política pesquera comuna, preveu entre els seus objectius que la política pesquera comuna ha de garantir una explotació dels recursos aquàtics vius que facilite unes condicions económiques, mediambientals i socials sostenibles, i aplicar el criteri de precaució quan s’adopten mesures de protecció i conservació.

En el capítol II, Conservació i Sostenibilitat, de l’esmentat reglament, s’exposen els tipus de mesures que s’han d’adoptar per a regular l’accés a les aigües, els recursos i la realització sostenible de les activitats pesqueres, tenint en compte la informació científica, tècnica i económica disponible, entre les quals es troben l’adopció de plans de gestió i recuperació, l’establiment d’objectius d’explotació sostenible, limitació de les captures, limitació de barcos pesquers autoritzats a pescar o l’adopció de mesures tècniques en relació amb els arts de pesca, restricció de zones o períodes i establiment de grandàries mínimes.

L’article 19 del Reglament (CE) núm. 1967/2006 del Consell, de 21 de desembre de 2006, relatiu a les mesures de gestió per a l’explotació sostenible dels recursos pesquers en el mar Mediterrani i pel qual es modifica el Reglament (CEE) núm. 2847/1993 i es deroga el Reglament (CE) núm. 1626/1994, especifica l’obligació d’adoptar plans de gestió per a les pesqueries efectuades en aigües territorials amb determinats arts de pesca, entre els quals s’inclouen les dragues.

En la Comunitat Valenciana per al marisqueig des d’embarcació s’empra un art denominat rastre, que coincidix amb la definició de «dragues mecanitzades» del Reglament (CE) núm. 1967/2006.

Les espècies capturades amb els rastres són la tellina o tellerina (Donax spp) que es troba en la franja més próxima a la vora, entre els 0,5 i els 3 metres de profunditat, i la cloïssa (Chamelea gallina) que habita fons arenosos situats entre els 4 i els 10 metres de profunditat.

El pla de gestió té com a objectiu detindre el procés regressiu que esta pesqueria ha patit en els últims anys, i recuperar els nivells de biomassa de les poblacions naturals de rossellona i tellina a l’estat que tenien entre els anys 2005 i 2008, i emprar com a punt de referència el valor mitjà de la taxa de captura (CPUE) que en este període era de 46,09 kg/barco.dia per a la rossellona i de 36,07 kg/barco.dia per a la tellina, i té com a horitzó temporal per a aconseguir este objectiu el 31 de desembre de 2015. Per a aixó, cal establir noves mesures de control de l’esforç pesquer i de protecció del recurs, que han de ser legalment instrumentades.

Per raó del que s’ha exposat, cal modificar la norma reguladora d’esta activitat a la Comunitat Valenciana.

La Comunitat Valenciana exercix la competència exclusiva en temes de marisqueig en virtut del que disposa l’article 49.1.17a de l’Estatut d’Autonomia, i de conformitat amb l’article 148.1.11a de la Constitució Espanyola. Tenint en compte el que disposa la vigent Llei 9/1998, de 15 de desembre, de la Generalitat, de Pesca Marítima de la Comunitat Valenciana, i la Llei 2/1994, de 18 d’abril, de la Generalitat, de Defensa dels Recursos Pesquers, i atés que s’exercix la pesca de mol·luscos bivalves per mitjà de dragues en la Comunitat Valenciana, ha sigut necessari desenrotllar un pla de gestió d’este recurs, d’acord amb l’esmentat Reglament (CE) núm. 1967/2006.

Per aixó, en virtut del que disposen els articles 18.f i 43 de la Llei 5/1983, de 30 de desembre, de la Generalitat, del Consell, a proposta del conseller de Presidència i Agricultura, Pesca, Alimentació i Aigua, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 12 de juliol de 2013,

 

DECRETE

 

**Article 1. Objecte**

Este decret té per objecte regular l’activitat de marisqueig de la tellina (Donax spp) i la rossellona (Chamelea gallina) que es desenrotlla al litoral de la Comunitat Valenciana.

 

**Article 2. Característiques dels arts**

1. La captura des de l’embarcació dels mol·luscos afectats per esta disposició només podrà realitzar-se amb l’art anomenat rastell, que tindrà una amplària màxima exterior en l’entrada de 85 centímetres, i s’autoritza un màxim de tres rastells per embarcació. En cas de rastells d’amplària màxima exterior de 75 centímetres, s’autoritza un màxim de quatre rastells per embarcació. Queda prohibit en l’exercici del marisqueig l’arrossegament per la popa.

2. Els rastells utilitzats per al marisqueig en la modalitat a peu tindran una amplària màxima exterior en la boca d’entrada de 85 centímetres.

3. La base de la boca d’estos arts durà una fila de pues o dents.

 

**Article 3. Limitacions**

1. El marisqueig s’exercirà en exclusiva, i es prohibix la seua pràctica simultània amb qualsevol altra activitat pesquera.

2. Les embarcacions d’arts menors autoritzades per a exercir la pesca amb arts menors d’emmallament, d’ham i de parada i que al seu torn estiguen autoritzades per a marisqueig des d’embarcació, durant la mateixa jornada de pesca, només podran exercir l’activitat pesquera amb un únic tipus d’art o aparell segons la seua autorització.

3. Les embarcacions en què es realitze el marisqueig no podran portar estris o arts la utilització dels quals no estiga permesa en esta activitat durant el seu exercici.

4. L’activitat de marisqueig a peu es limita territorialment a la zona de producció de mol·luscos bivalves en què es trobe la confraria a què pertanyen els mariscadors.

 

**Article 4. Talles mínimes**

1. La talla mínima de captura permesa per a la rossellona serà de 25 mil·límetres mesurats segons l’eix anteroposterior.

2. Obligatóriament, totes les rossellones capturades o arreplegades es tamisaran a bord de les embarcacions, amb un tamís o sedàs de planxa metàl·lica perforada amb orificis circulars de 21 mil·límetres de diàmetre com a mínim.

3. Obligatóriament, totes les tellines capturades o arreplegades es tamisaran a bord de les embarcacions, o en la mateixa platja, en el cas d’haver-se extret d’esta amb rastells a peu, amb un tamís o sedàs de planxa metàl·lica perforada amb orificis circulars de 14 mil·límetres de diàmetre com a mínim.

4. Es prohibix la comercialització dels exemplars de rossellona o tellina que passen a través dels sedassos esmentats en els apartats anteriors. Estos exemplars seran tornats al mar de forma immediata.

 

**Article 5. Límits de captures**

1. Les captures diàries de rossellona i tellina queden limitades a les quantitats següents:

a) Mariscador a peu: 20 kg.

b) Embarcació amb un tripulant: 40 kg.

c) Embarcació amb dos tripulants: 65 kg.

d) Embarcació amb tres o més tripulants: 90 kg.

En cap cas podran superar-se els 100 kg setmanals per pescador embarcat, i caldrà detindre l’activitat, quan s’aconseguixen, fins al dilluns següent.

2. ****[1]****

 

**Article 6. Horari i limitacions**

1. Horaris: l’activitat marisquera es podrà exercir en dies laborables, de dilluns a divendres, en una jornada màxima de nou hores. Este període inclou el desplaçament al calador i la tornada al port corresponent, per a la modalitat de marisqueig des de l’embarcació:

a) En les aigües del litoral de la província marítima de Castelló, l’horari d’activitat serà des de les 06.30 hores fins a les 15.30 hores.

b) En les aigües del litoral de la província marítima de València, l’horari d’activitat serà des de les 05.00 hores fins a les 14.00 hores.

Durant el període comprés entre el 15 de juny i el 15 de setembre, l’horari serà entre les 04.00 hores i les 11.00 hores

c) En les aigües del litoral de la província marítima d’Alacant, l’horari d’activitat serà des de les 06.00 hores fins a les 15.00 hores.

d) Per a la modalitat de marisqueig a peu, l’horari serà el que correspon a les aigües de les províncies marítimes mencionades anteriorment.

e) Des del dia 1 de juliol fins al 15 de setembre, en les zones de bany, l’activitat de marisqueig finalitzarà a les 11 hores.

2. Els mariscadors han de respectar els períodes de veda per a arts menors establits a la Comunitat Valenciana.

3. Mitjançant una resolució de l’autoritat competent en pesca marítima es podrà limitar el nombre de jornades de pesca en funció de l’evolució de les poblacions.

 

**Article 7. Límit de mariscadors a peu**

Es limita a quinze el nombre màxim de carnets de mariscador a peu que concedirà l’administració competent en pesca als membres de cada confraria de pescadors.

Les confraries no revalidaran estes llicències si no complixen els requisits de pertinença a la Seguretat Social del Mar i del pas de les captures pel centre d’expedició corresponent.

Només les confraries que disposen d’autorització com a centre d’expedició de mol·luscos bivalves podrà proposar i revalidar llicències de marisqueig.

 

**Article 8.** ****[2]****

 

**Article 9. Infraccions i sancions**

Les infraccions al que disposa este decret seran sancionades d’acord amb la normativa estatal i autonómica aplicable en la matèria.

En les seus de les confraries de pescadors i altres organitzacions pesqueres hi haurà, a la disposició de les autoritats i dels agents d’inspecció, cada un dels models de sedassos homologats per l’administració competent en pesca, les mesures dels quals s’indiquen en l’article 4 d’este decret.

 

**Article 10.** ****[3]****

 

**Article 11.** ****[4]****

 

DISPOSICIÓ ADDICIONAL

 

**Única. Incidència pressupostària**

El compliment i posterior desplegament d’este decret no podrà tindre cap incidència en la dotació dels capítols de gasto assignats a la Conselleria de Presidència i Agricultura, Pesca, Alimentació i Aigua en la data de la seua publicació i, en tot cas, hauran de ser atesos amb els mitjans personals i materials d’esta conselleria.

 

DISPOSICIÓ DEROGATÒRIA

 

**Única. Derogació normativa**

Queda derogada l’Orde de 7 de juny de 1993, de la Conselleria d’Agricultura i Pesca, per la qual es regula l’activitat del marisqueig de la rossellona, tellina i l’ou al litoral de la Comunitat Valenciana, així com qualsevol altra disposició del mateix rang o d’un rang inferior que s’opose al que disposa este decret.

 

DISPOSICIONS FINALS

 

**Primera. Desplegament**

Es faculta la persona titular de la conselleria competent en matèria de pesca per a dictar les disposicions necessàries per al desplegament i l’aplicació d’este decret, i podrà adoptar les mesures de regulació previstes en l’article 10.

Estes mesures podran ser revisades anualment i, com a mínim, cada cinc anys en funció dels resultats de seguiment del pla de gestió.

 

**Segona. Entrada en vigor**

Este decret entrarà en vigor als trenta dies de la publicació en el Diari Oficial de la Comunitat Valenciana.

 

Valencia, 12 de juliol de 2013

 

El president de la Generalitat,

ALBERTO FABRA PART

 

El conseller de Presidència i   
 Agricultura, Pesca, Alimentació i Aigua,

JOSÉ CÍSCAR BOLUFER

 

 

---

****[1]****Article 5.2 derogat per la disposició derogatória única del **[Decret 62/2016, de 20 de maig, del Consell](http://www.dogv.gva.es/index.php?id=26&sig=003628/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003628/2016)**, pel qual s'estableix un Pla de Gestió per a la pesca de mol·luscos bivalves amb dragues mecanitzades a la Comunitat Valenciana (Diari Oficial núm. 7791 de 26.05.2016) Ref. Base de dades 003628/2016.

****[2]****Article 8 derogat per la disposició derogatória única del **[Decret 62/2016, de 20 de maig, del Consell](http://www.dogv.gva.es/index.php?id=26&sig=003628/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003628/2016)**.

****[3]****Article 10 derogat per la disposició derogatória única del **[Decret 62/2016, de 20 de maig, del Consell](http://www.dogv.gva.es/index.php?id=26&sig=003628/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003628/2016)**.

****[4]****Article 11 derogat per la disposició derogatória única del **[Decret 62/2016, de 20 de maig, del Consell](http://www.dogv.gva.es/index.php?id=26&sig=003628/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003628/2016)**.


Còpia Permalink ELI